**Slovenský zväz športového rybolovu**

**Slovenský rybársky zväz – Rada Žilina**

**Svitskí rybári, o. z.**

****

**Propozície LRU – Mucha**

 **Slovenský pohár v jazernom muškárení**

 **Jazerné majstrovstvá SR seniorov**

**13.04.2024 – Svitské pstruhové jazero**

**Termín konania: 13.04.2024 (sobota)**

**Miesto konania: Svitské pstruhové jazero**

Ostatná vodná plocha (štrkovisko) v užívaní Svitskí rybári, o.z.

**Riaditeľ pretekov:** Miroslav Antal (0905607447, miroslavantal1@gmail.com)

**Garant Rady SRZ:** Ing.Štefan Mlynarčík (0905205567, stefan.mlynarcik@henkel.com)

**Hlavný rozhodca:** Ing.Peter Magdolen (0903702030, mcdollen@gmail.com)

**Technický vedúci: Gabriel Antal**

**Bodovacia komisia: Stanislav Holbus, Ľubomír Lach, Fridrich Litvín,**

**Zdravotné zabezpečenie:** 112

**Technické pokyny:**

* Preteká sa podľa Predpisov SZŠR, platných súťažných pravidiel pre LRU – mucha, aktuálnych modifikácií pre rok 2024 a ich [vykonávacieho predpisu pre lov a rozhodovanie](http://www.lrumucha.sk/storage/2020/Vykonavaci%20predpis%20pre%20lov%20LRU-Mucha%202020.pdf).
* Losovanie poradia (zoradenia) pretekárov bude prebiehať ručne počas prezentácie – každý pretekár si vylosuje jedno číslo, ktoré bude určovať jeho poradie v štartovacom zozname pretekárov.
* Z tohto štartovacieho zoznamu ďalej určí konkrétny sektor, miesto lovu, miesto rozhodovania, resp. číslo člna na všetky kolá pretekov vopred pripravená pevná matica (viď príloha 2).
* Pretek pozostáva z 9 kôl (po 50 minút), z ktorých každé sa vyhodnocuje samostatne – t.j. určí sa poradie pretekárov samostatne v každom kole v rámci každého sektoru (A,B,Čl.).
* Poradie pretekárov určuje počet ulovených bodovaných rýb v danom kole a sektore.
* V prípade rovnakého počtu ulovených bodovaných rýb je druhým kritériom na určenie poradia kratší čas ulovenia prvej bodovanej ryby v danom kole.
* To znamená, že každý pretekár absolvuje 6 kôl (po dve kolá v každom sektore) - v ktorých bude chytať a 3 kolá (v každom sektore jedno) - v ktorých bude rozhodovať.
* Na konci pretekov bude mať pretekár 6 výsledkov (umiestnení v kolách), ktoré sa spočítajú.
* Víťazom sa stáva pretekár s najnižším súčtom umiestnení (6 umiestnení) z celých pretekov.
* V prípade rovnosti bodov rozhoduje najkratší čas ulovenia prvej ryby v rámci hociktorého zo 6 kôl.
* V sektoroch „z brehu“ (A,B) bude jeden rozhodca z radov pretekárov vždy pre dvoch loviacich pretekárov, ktorí budú loviť neďaleko od seba (aby medzi nimi nebola nejaká dlhá/veľká prekážka na brehu – aby ich jeden rozhodca mal stále „na dohľad“).
* Loví sa 9 kôl s dĺžkou 50 minút + 15 minút na presun a striedanie medzi kolami (3 kolá v každom sektore).
* Striedanie (rotácia) „na člnoch“ bude prebiehať z bezpečnostných dôvodov vždy, keď budú člny prirazené k brehu.
* Začiatok a koniec kola budú oznamované zvukovým signálom (trúbenie, výstrel, petarda)
* Do bodovacieho lístka sa zapisuje čas prvej ulovenej ryby (ryby sa nemerajú)
* Každý pretekár sa stará o svoje bodovacie lístky, ktoré musí odovzdať do 15 minút po skončení trojkola.
* Maximálna celková dĺžka podberáku – 122cm v rozloženom stave pre lov z člna a 300cm v rozloženom stave pre lov z brehu.
* Každý pretekár môže mať v člne prichystaný k lovu len jeden prút, ostatné môže mať zložené a bez navijáku pri sebe v lodi. Samotný lov je povolený len v sede a je zakázané akékoľvek vnadenie či prikrmovanie pred a počas lovu.
* Pri zdolávaní ryby jedným z pretekárov nesmie druhý pretekár akýmkoľvek spôsobom prekážať zdolávaniu a na čas nevyhnutný k zdolaniu musí lov prerušiť. Rybu vylovuje primárne pretekár, môže však na vlastné riziko požiadať rozhodcu, aby tak vykonal za neho. Vylovujúci má možnosť vstať na dobu nevyhnutnú, avšak v tom prípade majú ostatní v člne za povinnosť zostať sedieť.
* Pri presune člna veslovaním na iné lovné miesto je lov zakázaný.
* Pri love z člna je možné použiť kotvu.
* Minimálna povolená **vzdialenosť** lodí od seba je 30 m (s výnimkou núdzovej situácie)!
* Pri nástupe do člnu je vždy pretekár sediaci v prednej časti **“komandujúci”**, to znamená, že si môže zvoliť stranu na člne, určovať miesto a smer lovu, dávať pokyny veslujúcemu, vždy v súlade s pokynom pre smer lovu viď. obr. nižšie. Od polovice kola sa komandujúcim v lodi stáva druhý pretekár. V bezvetrí má komandujúci pretekár právo voľby, ktorú stranu budú obaja pretekári loviť.
* Loviaci môže používať **podsedák** v hrúbke do 10cm.
* **Vyplávanie člnov** z prístavu je možné najskôr 5 min. pred každým kolom pretekov.
* Sektor A aj sektor B bude vyznačený bójkami vo vode aj na brehu, za tieto bójky majú pretekári na člnoch zakázané ísť.



**Vyhodnotenie úlovkov:**

Bodovanie úlovkov bez merania, v prípade zhody počtu úlovkov rozhoduje čas ulovenia 1. ryby.

Pokiaľ chce pretekár zapísať ulovenú rybu (bez merania), musí ju podobrať do podberáka a v ňom ukázať rozhodcovi, ktorý ju potvrdí ako hodnotiteľnú a v podberáku pustiť späť do vody. Do bodovacieho lístka zapisuje rozhodca každú hodnotiteľnú rybu ako 1 kus s uvedením druhu ryby a to vždy na nový riadok. Pri prvej rybe v každom kole rozhodca zapíše čas (hodina a minúta), kedy pretekár chytil rybu do podberáka. Každý zápis potvrdzuje pretekár svojim podpisom.

**Pretekárska trať:** (viď príloha 1)

Svitské pstruhové jazero predstavuje ostatnú vodnú plochu (štrkovisko) s dobrými prirodzenými podmienkami na chov prevažne lososovitých druhov rýb. Rozloha pstruhového jazera je 11,50 ha s hĺbkou od 2 do 8 metrov. Dno je štrkovité.

Trať bude vytýčená v dvoch sektoroch A a B vyznačených na brehu (pre lov z brehu) a v jednom sektore C pre lov z člna – táto časť jazera bude vyznačenej bójkami tak, aby nedochádzalo k vzájomnému rušeniu sa pretekárov loviacich z brehu a z člna.

Sektory pre lov z brehu budú obsahovať po 12 štandov v každom sektore (12 loviacich pretekárov a 6 rozhodcov). Pre lov z člna bude použitých 6 člnov s veslami a záchrannými vestami (3 ľudia na člne).

**Výskyt rýb:** jalec hlavatý, pstruh potočný, pstruh dúhový, sivoň potočný a iné biele ryby.

**Bodované ryby:** jalec hlavatý a všetky lososovité ryby nad 20 cm

**Zraz a štáb pretekov**: Pstruhové jazero Svit, obed a občerstvenie zabezpečené na jazere

**Časový harmonogram pretekov:**

13.04.2024 (sobota) 05:30 – 06:00 Prezentácia

 06:00 – 06:30 Losovanie, tlač bodovacích lístkov

 06:30 – 06:45 Slávnostné otvorenie pretekov

 06:45 – 07:30 Presun pretekárov a príprava na stanovištiach

 **07:30 – 08:20** **1. Kolo pretekov** (pretekajú skupiny podľa matice)

 08:20 – 08:35 Prestávka - presun v rámci sektorov

 **08:35 – 09:25 2. Kolo pretekov**

 09:25 – 09:40 Prestávka - presun v rámci sektorov

 **09:40 – 10:30 3. Kolo pretekov**

 10:30 – 11:00 **30min.** prestávka - presun medzi sektormi

 **11:00 – 11:50** **4. Kolo pretekov**

 11:50 – 12:05 Prestávka - presun v rámci sektorov

 **12:05 – 12:55 5. Kolo pretekov**

 12:55 – 13:10 Prestávka - presun v rámci sektorov

 **13:10 – 14:00 6. Kolo pretekov**

 14:00 – 15:00 **60 min.** obedná prestávka - presun medzi sektormi

 **15:00 – 15:50** **7. Kolo pretekov**

 15:50 – 16:05 Prestávka - presun v rámci sektorov

 **16:05 – 16:55 8. Kolo pretekov**

 16:55 – 17:10 Prestávka - presun v rámci sektorov

 **17:10 – 18:00 9. Kolo pretekov**

 **18:45 – 19:00 Vyhlásenie výsledkov pretekov**

**Štartovné: 30 €**

**Obed:**  Zabezpečený dovoz na jazero v cene štartovného

 Bravčový rezeň so zemiakovým šalátom, čaj, káva

**Prihlášky na preteky:**

* Štartovné 30,-€ je potrebné uhradiť na účet: SK88 8330 0000 0023 0187 6021 s uvedením variabilného symbolu 56789. Do správy pre prijímateľa je nutné napísať meno pretekára/pretekárov.
* Prihlášky spoločne s dokladom o úhrade štartovného je potrebné zaslať e-mailom na: stefan.mlynarcik@henkel.com. **Pretekár bude zaradený na štartovnú listinu až po úhrade štartovného !!!** Poradie prihlásených pretekárov bude tvorené podľa skoršieho dátumu, respektíve času zaslania prihlášky.
* Po naplnení štartovnej listiny 54 pretekármi, budú ďalší prihlásení zaradení na čakaciu listinu. Prihlásený pretekár, ktorý neuhradí štartovné **do termínu uzávierky 29.03.2024**, bude nahradený pretekárom z čakacej listiny podľa poradia, ihneď po úhrade štartovného.
* Prednosť pri prihlásení majú do termínu uzávierky 29.03.2024 pretekári registrovaní v SZŠR.
* Nahlásený pretekár, ktorý neoznámi neúčasť do 10.4.2024 do 12:00 stráca nárok na vrátenie štartovného.
* Štartovná listina nominovaných pretekárov bude zverejnená a aktualizovaná na webovej stránke [www.lrumucha.sk](http://www.lrumucha.sk).
* Počet pretekárov je obmedzený na **54.**

**Parkovanie:**

Štáb je pohodlne dostupný autom, **príjazdové cesty a odporúčané parkovanie** sú na mapke zvýraznené **ružovou farbou**.

**Záverečné ustanovenia a iné dôležité informácie:**

* Každý pretekár preteká na vlastnú zodpovednosť a riziko, za svoje správanie nesie plnú zodpovednosť.
* Počas pretekov organizátor nenesie zodpovednosť za majetok pretekárov.
* Preteká sa za každého počasia. V prípade búrky budú preteky prerušené a bude sa postupovať podľa platných súťažných pravidiel.
* Náhradná trať nie je určená,
* **Svitskí rybári, o.z. zabezpečí záchranné vesty, bez záchrannej vesty nebude pretekárovi umožnené vstúpiť do člna.**
* **Tréning na vytýčenej trati je možný do piatka 5.4.2024 vrátane**.
* V prípade, že sa pretekov zúčastnia aj neregistrovaní pretekári v SZŠR, vyhodnotia a odmenia sa zvlášť „Jazerné majstrovstvá SR seniorov“ (len registrovaní pretekári) a „Slovenský pohár v jazernom muškárení“ (všetci zúčastnení pretekári)
* Víťaz pretekov získa putovný pohár, ktorý ostáva vo vlastníctve Svitskí rybári, o. z., môže sa s ním odfotografovať a jeho meno bude vygravírované na pohári.

Propozície kontroloval predseda ŠO LRU - mucha.

Organizačný štáb Vám želá veľa úspechov na pretekoch.

Petrov zdar!

****

**Organizačný štáb Vám želá veľa úspechov pri pretekoch - PETROV ZDAR!!!**

**Príloha 1: Celková mapa pretekárskej trate s príjazdovými cestami, parkovaním a štábom pretekov**

 ****

**Príloha 2: Matica rotácie pretekárov v jednotlivých sektoroch**

****